
	R E P U B L I K A   H R V A T S K A
PRIMORSKO – GORANSKA ŽUPANIJA
OPĆINA PUNAT
JEDINSTVENI UPRAVNI ODJEL


KLASA: 030-02/26-01/33
URBROJ: 2170-31-03/5-26-2
Punat, 30. rujna 2026. godine
UPIT ZA ISTRAŽIVANJE TRŽIŠTA
NARUČITELJ: OPĆINA PUNAT, Novi put 2, 51521 Punat
e-mail: opcina@punat.hr 
Općina Punat provodi istraživanje tržišta radi utvrđivanja procijenjene vrijednosti nabave „Izrada idejnog rješenja za pribavljanje posebnih uvjeta za dvije samostojeće stambene zgrade s po tri stana, ukupno 6 stanova“. 

OPIS PREDMETA NABAVE:
Predmet nabave
Predmet je izrada idejnog rješenja dviju stambenih zgrada s po tri stana, na temelju kojeg će se ishoditi posebni uvjeti javnopravnih tijela te izrada vanjskih vizualizacija. Cilj je dobiti funkcionalne, energetski učinkovite stanove koji su prilagođeni za višegodišnji najam. Stanovi moraju biti različiti, od jednosobnih do troipolsobnih (u ukupno razmatranih 6 stanova predlaže se 2 jednosobna, 3 dvosobna i 1 troipolsobni) .
Zgrade mogu biti tipski jednake (jedan projekt, zrcaljen ili ponovljen) ili različite. 
Projektant izrađuje idejno rješenje u najmanje dvije varijante, usklađuje ga s investitorom i predaje konačnu verziju spremnu za podnošenje zahtjeva za posebne uvjete. Glavni i izvedbeni projekt nisu predmet ovog zadatka.
Projektant provjerava sve uvjete iz važećeg prostornog plana i o ograničenjima obavještava investitora prije idejnog rješenja.
Oblikovanje treba biti suvremeno i jednostavno, usklađeno s okolnom izgradnjom i uvjetima plana. Investitor ne želi ravni krov.

Opseg usluge projektanta
1. Idejno rješenje
Dio Sadržaj
Varijante: Najmanje 2 varijante tlocrta i volumena, odabir u dogovoru s investitorom
Situacija: Smještaj obje zgrade na parceli, udaljenosti od međa, prometni pristup, parkiranje, zelene površine
Nacrti:	Tlocrti svih etaža, karakteristični presjeci, sva pročelja (M 1:100 ili 1:200)
Tehnički opis:	Opis zgrada, konstrukcije, materijala i instalacija; usklađenost s prostornim planom
Iskaz površina:  Bruto i neto površine po stanu i zgradi, kig, kis, broj parkirnih mjesta
Priključci: Prikaz planiranih priključaka na infrastrukturu (voda, odvodnja, struja, EKI)
Procjena troškova: Okvirna procjena troška gradnje po m²

2 Vanjske vizualizacije
   - Najmanje četiri fotorealistične vanjske vizualizacije konačne varijante
   - Kadrovi: iz ptičje perspektive (obje zgrade i parcela) i iz pješačke razine (ulaz, vrt, terase)
   - Prikaz uređenog okoliša: parkiranje, zelenilo, ograde, rasvjeta

Dostava dokumentacije
   - Idejno rješenje u PDF-u, ovjereno
   - Nacrti u DWG formatu
   - Vizualizacije u JPG/PNG formatu
   - Ishođenje posebnih uvjeta u ime investitora

Ostalo
Dokumentacija se izrađuje prema važećim propisima, osobito: Zakonu o gradnji, Zakonu o prostornom uređenju, Pravilniku o obveznom sadržaju i opremanju projekata građevina, Tehničkom propisu o racionalnoj uporabi energije i toplinskoj zaštiti u zgradama, propisima o zaštiti od požara i buke, Eurokodovima te važećem prostornom i urbanističkom planu.
Geodetsku situaciju za projektiranje dostavlja investitor.

Rokovi 
Ukupni rok izvršenja usluge je 45 kalendarskih dana. Prve varijante idejnog rješenja u roku 25 kalendarskih dana od dana sklapanja ugovora. Investitor će varijante rješenja razmatrati u roku 5 kalendarskih dana, koji rok ne ulazi u rok izvršenja. 


Molimo navesti cijenu bez PDV-a i s PDV-om, te eventualne uvjete (rok isporuke, jamstvo i sl.).
Informativnu cijenu možete dostaviti do 7. listopada 2026. godine na e-mail: indira.justinic@punat.hr. 
Napomena: Ovaj upit nije poziv na dostavu ponuda i ne obvezuje Općinu Punat na pokretanje postupka nabave niti na sklapanje ugovora. Dostavljena informacija koristi se isključivo za utvrđivanje procijenjene vrijednosti nabave.

